Сярод маіх родных, сяброў, знаёмых амаль ніхто не гаворыць на беларускай мове. З літарамі беларускага алфавіту, гучаннем слоў нават школьнікі сустракаюцца часцей за ўсё толькі на ўроках беларускай мовы і літаратуры. Беларускае слова для многіх з нас нязвыклае, таму і не карыстаемся ім. Мне здаецца, што варта шырэй прапагандаваць матчыну мову. Не ў сэнсе таго, каб спяваць ёй дыфірамбы і заклікаць зберагчы, а ў плане правядзення вечароў, канцэртаў, гарадскіх і вясковых свят з дапамогай беларускага слова.